Aga nagu ikka, tahan selle pika jutuga kuhugi mujale (soovitavalt televisiooni juurde) välja jõuda. Ehk - maal sünnivad inimesega imed. Minuga juhtus nii, et päike ajas juba varahommikul üles ja ega`s miskit, ema kõrvale kohvitama ja vaatama ETV-st toredat saadet "Sõida maale". "Tore" ei ütle ma üldse irooniliselt, vaid päriselt mõtlengi nii, sest  võrreldes teiste kanalite laupäevahommikutega (laste- ja reklaamisaated) on see tõepoolest tore.